ပပ်ႉသႅၼ်သမ်ႇဢွၼ်ႇလၢႆး

ထိုင်ပၢၼ် ဢိၼ်ႇထႃႇၼႅတ်ႉၼႆႉမႃး ၸိူဝ်းပဵၼ်ၶမ်ႇပၼီႇ ဢၼ်ဢိတ်ႇဢွၵ်ႇ ပပ်ႉသႅၼ်သမ်ႇ ၶဝ်ၼၼ်ႉ ဢွၵ်ႇပေႃႇပဵၼ်မႃး Online Encyclopedia  ပပ်ႉသႅၼ်သမ်ႇဢွၼ်ႇလၢႆး ဢၼ်ၸႂ်ႉလႆႈလၢႆလႄႈသင်၊ ဢၼ်ဢဝ်ၵႃႈဢဝ်ၶၼ်မၼ်းၼၼ်ႉလႄႈသင် ၼၼ်ႉယဝ်ႉ။ ဝီႇၶီႇၽီးတီးယႃး Wikipedia ဢၼ်ၸိုဝ်ႈသဵင်ယႂ်ႇဝႃႈပဵၼ် ပပ်ႉသႅၼ်သမ်ႇ ဢိၼ်ႇထႃႇၼႅတ်ႉ ဢၼ်ၸၢင်ႈတူၺ်းလႆႈလၢႆၼႆႉ ၸိူဝ်းပဵၼ်ၽူႈၸႂ်ႉဢင်းၵိတ်ႉၶဝ် းတင်းၼမ်တင်းလၢႆ ဢွၼ်ၵၼ်ၶဝ်ႈတူၺ်းလႆႈလၢႆ၊ ဢွၼ်ၵၼ်မႄးထတ်းလႆႈၼၼ်ႉယဝ်ႉ။ မိူဝ်ႈ ပီ 2013 ၼၼ်ႉ ၶေႃႈမုၼ်းတင်းသဵင်ႈ မီးယူႇ 4.2 လၢၼ်ႉယဝ်ႉ။ ၸိူဝ်းပဵၼ် ဝီႇၶီႇၽီးတီးယႃးတၢင်ႇၸိူဝ်းၵေႃႈမီးယူႇ လၢၼ်ႉပၢႆယဝ်ႉ။ တူဝ်ယၢင်ႇမၼ်း မိူၼ်ၼင်ႇ ၼႄႇတႃႇလၢၼ်ႇ၊ ၾရၢင်ႇသဵတ်ႈ၊ သပဵၼ်ႇ၊ ဢိတ်ႇတလီႇ၊ ၵရိ၊ ၵျပၢၼ်ႇ၊ ၶႄႇၸၵႂႃႇၸိူဝ်းၼၼ်ႉယဝ်ႉ။

ႁူဝ်ၼပ်ႉ ၶေႃႈမုၼ်း ဝီႇၶီႇၽီးတီးယႃး ဢၼ်ပဵၼ် ပပ်ႉသႅၼ်သမ်ႇဢွၼ်ႇလၢႆး ဢၼ်ၸႂ်ႉလႆႈလၢႆ ဢၼ်ၼပ်ႉၵၢၼ်တူၺ်း မိူဝ်ႈပီ Jul-2013 ၼၼ်ႉ
 ၽႃႇသႃႇဢင်းၵိတ်ႉ - 4.2 လၢၼ်ႉ
 ၽႃႇသႃႇၼႄႇတႃႇလၢၼ်ႇ - 1.5 လၢၼ်ႉ
 ၽႃႇသႃႇၾရၢင်ႇသဵတ်ႈ - 1.3 လၢၼ်ႉ
 ၽႃႇသႃႇသပဵၼ်ႇ - 1.0 လၢၼ်ႉ
 ၽႃႇသႃႇဢိတ်ႇတလီႇ - 1.0 လၢၼ်ႉ
 ၽႃႇသႃႇၵရိ - 1.0 လၢၼ်ႉ
 ၽႃႇသႃႇပူဝ်ႇလၢၼ်ႇ - 0.9 လၢၼ်ႉ
 ၽႃႇသႃႇၵျပၢၼ်ႇ - 0.8 လၢၼ်ႉ
 ၽႃႇသႃႇပေႃႇတူႇၶီႇ - 0.7 လၢၼ်ႉ
 ၽႃႇသႃႇၵူဝ်းရီးယႃး - 0.6 လၢၼ်ႉ ၼႆယဝ်ႉ။

ၸိူဝ်းပဵၼ် ၽႃႇသႃႇၵႂၢမ်း တီႈမိူင်းဢႃႇသီႇယႅၼ်ႇၼႆႉ ပေႃးလဵပ်ႈႁဵၼ်းတူၺ်း ၽႃႇသႃႇထႆး မီးယူႇ 1.2 လၢၼ်ႉ၊ ၽႃႇသႃႇမၢၼ်ႈ မီးယူႇ 0.4 လၢၼ်ႉယဝ်ႉ။

ဢၼ်ပဵၼ် ဝီႇၶီႇၶႄႇၼႆႉ ပဵၼ်ဢၼ်ၸႂ်ႉတိုဝ်းမႃးဢေႇဝႆႉယဝ်ႉ။ ပိူင်လူင်မၼ်း တီႈမိူင်းၶႄႇ ဢၼ်ပဵၼ် Baidu Baike (ၶေႃႈမုၼ်း မီး 5.3 လၢၼ်ႉ ပီ 2012) လႄႈ Hudong (ၶေႃႈမုၼ်းမီး 6.4 လၢၼ်ႉ ပီ 2012) ၸိူဝ်းၵေႃႉၵေႃႈ ဢွၵ်ႇမႃးႁင်းၶေႃသေ ပဵၼ် ပပ်ႉသႅၼ်သမ်ႇဢွၼ်ႇလၢႆးၼင်ႇၵဝ်ႇယဝ်ႉ။ ဢၼ်ပဵၼ် Encyber ၽႃႇသႃႇၵူဝ်းရီးယႃးၼၼ်ႉၵေႃႈ ပဵၼ် ပပ်ႉသႅၼ်သမ်ႇဢွၼ်ႇလၢႆး မၢႆ (1) ယဝ်ႉ။

တီႈ ပပ်ႉသႅၼ်သမ်ႇတႆး ဢွၼ်ႇလၢႆးၼႆႉ တိုၵ်ႉလူ0်ႇဢဵၼ်ႁႅင်း တႃႇၽိူမ်ႉထႅမ်တႅမ်ႈသႂ်ႇ၊ တႃႇမႄးထတ်း ၸၵႂႃႇၸိူဝ်းၼႆႉယူႇ။ လဝ်ႈတၢင်ႇပဵၼ် ၽူႈၶဝ်ႈၸုမ်းဢွၼ်ႇလၢႆးသေၵေႃႈ ၶဝ်ႈႁူမ်ႈၸွႆႈထႅမ်ၵႂႃႇလႆႈယူႇၶႃႈ။

ၽိုၼ်ဢိင်

Category:လိၵ်ႈလၢႆး
Category:ပၢႆးႁူႉပၢႆးႁၼ်